**Procesverbal nga dëgjimi buxhetor me gratë për të diskutuar buxhetimin gjinor**

Me datën 24 korrik 2025 është mbajtur dëgjimi i shtatë buxhetor me gratë ferizajase, në kuadër të procesit të hartimit të buxhetit komunal për vitin 2026.

Në këtë takim morën pjesë drejtorja e Kulturës, Rinisë dhe Sportit, Xhemile Murati-Shabani, si dhe drejtorja e Administratës së Përgjithshme, Agnesa Hajredini.

Drejtorja Murati-Shabani theksoi rëndësinë e këtij takimi për identifikimin e nevojave specifike të grave dhe përfshirjen e tyre aktive në procesin e vendimmarrjes buxhetore.

“Këto takime janë shumë të rëndësishme sepse na ndihmojnë të kuptojmë saktë prioritetet që kanë gratë ferizajase,” u shpreh ajo.

Pas fjalës së drejtores, fjala ju kalua të pranishmëve në sallë.

Vlera Shabani-Hendifer

* A ka komuna e Ferizajt, grant specifik për gratë?
* A mund të planifikoni që gjatë vitit 2026 të përkrahën me bursa gratë nga komunitetet në mënyrë që të vazhdohet shkollimi edhe nga ana e tyre.

Kenan Gashi-Avonet

* Në vitin 2026 a keni mundësi të organizoni trajnime specifike për gratë në zonat e thella rurale në mënyrë që të bëhet punësimi i tyre nëpër bizneset ferizajas( bije fjala për kurse të rrobaqepëse).
* Startapet janë të nevojshme për fushën e ndërrmarrësisë.
* Gratë të mbështeten edhe me psikolog, sociolog dhe psikiatër dhe këto shërbime të jene falas.
* Të bëhen më shumë thirrje publike për shërbimet sociale
* Të ketë bursa vetëm për gratë në mënyrë që të bëhet shkollimi i tyre.

Ky dëgjim publik ka përfunduar ne orën 11:00.

Procesmbajtëse

Shyhrete Topalli-Rexhepi

Raporti i Auditimit për pasqyrat financiare vjetore të Komunës së Ferizajt për vitin 2024